הוחרמו כספים למשפחות רוצחי הדס מלכא - ערוץ 7
ראשיכל החדשותביטחוןהוחרמו כספים למשפחות רוצחי הדס מלכא
הוחרמו כספים למשפחות רוצחי הדס מלכא
צה"ל שב"כ ומג"ב לכדו 18 מחבלים מבוקשים. כמו כן אותרו כספים שיועדו משפחות רוצחי הדס מלכא הי"ד, ונועדו לבנייה מחדש של בתיהן.
קובי פינקלר , כ"ה בחשון תשע"ח 14/11/17 07:50
במהלך הלילה פעלו כוחות צה"ל בשיתוף שב"כ בכפר דיר אבו משעל שבחטיבה המרחבית "בנימין".
במהלך הפעילות החרימו הכוחות עשרות אלפי שקלים אשר שולמו על ידי ארגוני טרור למשפחות המחבלים שרצחו את רב-סמל ראשון הדס מלכא ז״ל בפיגוע בשער שכם ביוני האחרון. הכספים נאספו על מנת לבנות מחדש את בתיהם שנהרסו בידי מערכת הביטחון.
בפעילות משותפת הלילה של כוחות צה"ל מהחטיבה המרחבית ״יהודה״, לוחמי משמר הגבול ומשטרת ישראל, נעצרו בכפרים אידנא ואל-כום חשודים בשהייה בלתי חוקית, גניבות, פגיעה בתשתיות ביטחוניות והובלת שוהים בלתי חוקיים. במהלך המבצע נעצרו שבעה חשודים.
כמו כן, במהלך הלילה עצרו כוחות צה״ל, שב״כ, מג"ב ומשטרת ישראל באיו״ש 18 מחבלים מבוקשים. אחד מהמבוקשים חשוד במעורבות בפעילות טרור ובהפרות סדר אלימות לעבר אזרחים וכוחות הביטחון. החשודים הועברו לחקירת כוחות הביטחון.
תיוג:צה"ל, שב"כ